CELEX: 62000CJ0254
Language: fi
Date: 2001-10-11
Title: Yhteisöjen tuomioistuimen tuomio (neljäs jaosto) 11 päivänä lokakuuta 2001. # Euroopan yhteisöjen komissio vastaan Alankomaiden kuningaskunta. # Jäsenyysvelvoitteiden noudattamatta jättäminen - Direktiivin 95/47/EY määräajassa tapahtuvan täytäntöönpanon laiminlyönti - Televisiosignaalien lähetystä koskevien standardien käyttö. # Asia C-254/00.

Avis juridique important

|

62000J0254

Yhteisöjen tuomioistuimen tuomio (neljäs jaosto) 11 päivänä lokakuuta 2001.  -  Euroopan yhteisöjen komissio vastaan Alankomaiden kuningaskunta.  -  Jäsenyysvelvoitteiden noudattamatta jättäminen - Direktiivin 95/47/EY määräajassa tapahtuvan täytäntöönpanon laiminlyönti - Televisiosignaalien lähetystä koskevien standardien käyttö.  -  Asia C-254/00.  

Oikeustapauskokoelma 2001 sivu I-07567

AsianosaisetTuomion perustelutPäätökset oikeudenkäyntikuluistaPäätöksen päätösosa
Avainsanat

Toimielinten säädökset, päätökset ja muut toimet - Direktiivit - Täytäntöönpano jäsenvaltioissa - Pelkän hallinnollisen käytännön tai taloudellisten toimijoiden käytännön riittämättömyys(EY 249 artiklan kolmas alakohta) 

Asianosaiset

Asiassa C-254/00,Euroopan yhteisöjen komissio, asiamiehenään H. van Lier, prosessiosoite Luxemburgissa,kantajana,vastaanAlankomaiden kuningaskunta, asiamiehenään aluksi M. Fierstra, ja sittemmin J. van Bakel,vastaajana,jossa kantaja vaatii yhteisöjen tuomioistuinta toteamaan, että Alankomaiden kuningaskunta ei ole noudattanut televisiosignaalien lähetystä koskevien standardien käytöstä 24 päivänä lokakuuta 1995 annetun Euroopan parlamentin ja neuvoston direktiivin 95/47/EY (EYVL L 281, s. 51) mukaisia jäsenyysvelvoitteitaan, koska se ei ole antanut kyseisen direktiivin noudattamisen edellyttämiä lakeja, asetuksia ja hallinnollisia määräyksiä tai ilmoittanut niistä komissiolle,YHTEISÖJEN TUOMIOISTUIN (neljäs jaosto),toimien kokoonpanossa: jaoston puheenjohtaja S. von Bahr sekä tuomarit D. A. O. Edward (esittelevä tuomari) ja A. La Pergola,julkisasiamies: A. Tizzano,kirjaaja: R. Grass,ottaen huomioon esittelevän tuomarin kertomuksen,kuultuaan julkisasiamiehen 14.6.2001 pidetyssä istunnossa esittämän ratkaisuehdotuksen,on antanut seuraavantuomion 

Tuomion perustelut

1 Euroopan yhteisöjen komissio on nostanut EY 226 artiklan nojalla kanteen, joka on saapunut yhteisöjen tuomioistuimeen 26.6.2000 ja jossa yhteisöjen tuomioistuinta vaaditaan toteamaan, että Alankomaiden kuningaskunta ei ole noudattanut televisiosignaalien lähetystä koskevien standardien käytöstä 24 päivänä lokakuuta 1995 annetun Euroopan parlamentin ja neuvoston direktiivin 95/47/EY mukaisia jäsenyysvelvoitteitaan, koska se ei ole antanut kyseisen direktiivin noudattamisen edellyttämiä lakeja, asetuksia ja hallinnollisia määräyksiä tai ilmoittanut niistä komissiolle.2 Direktiivin 8 artiklassa säädetään, että jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään yhdeksän kuukauden kuluessa direktiivin voimaantulosta ja ilmoitettava tästä komissiolle viipymättä. Direktiivin 95/47/EY 9 artiklan mukaan direktiivi tuli voimaan päivänä, jona se julkaistiin Euroopan yhteisöjen virallisessa lehdessä, eli 23.11.1995.3 Koska komissio katsoi, ettei direktiiviä 95/47/EY ollut saatettu säädetyssä määräajassa osaksi Alankomaiden oikeutta, se aloitti jäsenyysvelvoitteiden noudattamatta jättämistä koskevan menettelyn. Kehotettuaan Alankomaiden kuningaskuntaa esittämään sille huomautuksensa, komissio antoi 14.10.1998 perustellun lausunnon, jossa se vaati tätä jäsenvaltiota toteuttamaan kaikki direktiivin noudattamisen edellyttämät toimet kahden kuukauden kuluessa lausunnon tiedoksiantamisesta. Koska komissio ei ollut saanut Alankomaiden kuningaskunnalta ilmoitusta, jonka perusteella se olisi voinut todeta, että kyseinen jäsenvaltio oli täytäntöönpannut direktiivin 95/47/EY, komissio nosti nyt esillä olevan kanteen.4 Alankomaiden hallitus myöntää, että se on viivästynyt direktiivin 95/47/EY täytäntöönpanossa ja se toteaa lisäksi, että direktiivi saatetaan kokonaisuudessaan osaksi Alankomaiden oikeutta heti, kun Alankomaiden parlamentti on hyväksynyt Telecommunicatiewetin (televiestinnästä annettu laki) muuttamisesta tehdyn ehdotuksen, minkä pitäisi tapahtua hyvin pian.5 Se toteaa kuitenkin, että käytännössä direktiiviä 95/47/EY noudatetaan jo Alankomaissa ja että erityisesti kansallisessa patentti- ja kilpailulainsäädännössä täytäntöönpannaan tämän direktiivin tietyt säännökset, minkä ansiosta televisioverkko- ja televiestintäpalvelualan kuluttajat ja toimijat eivät millään tavoin kärsi direktiivin täytäntöönpanon viivästymisestä.6 Näin ollen on selvää, ettei Alankomaiden kuningaskunta ole täysin saattanut direktiiviä 95/47/EY osaksi kansallista oikeusjärjestystä.7 Sen Alankomaiden hallituksen väitteen osalta, jonka mukaan direktiiviä 95/47/EY käytännössä jo noudatetaan Alankomaissa vaikka sitä ei ole täysin saatettu osaksi Alankomaiden oikeutta, riittää kun todetaan, että pelkillä hallinnollisilla käytännöillä, joita voidaan tarvittaessa hallinnon sisäisesti muuttaa ja joita ei julkaista asianmukaisella tavalla, ja sitä suuremmalla syyllä pelkillä taloudellisten toimijoiden omaksumilla käytännöillä ei voida pätevästi panna täytäntöön perustamissopimuksen mukaisia velvoitteita (ks. erityisesti asia C-159/99, komissio v. Italia, tuomio 17.5.2001, 32 kohta, ei vielä julkaistu oikeustapauskokoelmassa).8 Sen Alankomaiden hallituksen väitteen osalta, jonka mukaan Alankomaiden sisäinen lainsäädäntö on jo direktiivin 95/47/EY mukainen, riittää, kun todetaan, ilman että on tarpeen ratkaista, täytäntöönpannaanko asianomaisessa kansallisessa lainsäädännössä todella direktiivi 95/47/EY, että asiassa ei ole kiistetty sitä, että tätä kansallista lainsäädäntöä ei ole ilmoitettu komissiolle, mikä on vastoin direktiivin 95/47/EY 8 artiklassa säädettyä.9 Edellä esitetyn perusteella on todettava, että Alankomaiden kuningaskunta ei ole noudattanut direktiivin 95/47/EY mukaisia jäsenyysvelvoitteitaan, koska se ei ole antanut kyseisen direktiivin noudattamisen edellyttämiä lakeja, asetuksia ja hallinnollisia määräyksiä eikä ilmoittanut niistä komissiolle. 

Päätökset oikeudenkäyntikuluista

Oikeudenkäyntikulut10 Yhteisöjen tuomioistuimen työjärjestyksen 69 artiklan 2 kohdan mukaan asianosainen, joka häviää asian, velvoitetaan korvaamaan oikeudenkäyntikulut, jos vastapuoli on sitä vaatinut. Komissio on vaatinut Alankomaiden kuningaskunnan velvoittamista korvaamaan oikeudenkäyntikulut. Koska Alankomaiden kuningaskunta on hävinnyt vaatimuksensa, se on velvoitettava korvaamaan oikeudenkäyntikulut. 

Päätöksen päätösosa

Näillä perusteillaYHTEISÖJEN TUOMIOISTUIN (neljäs jaosto)on antanut seuraavan tuomiolauselman:1) Alankomaiden kuningaskunta ei ole noudattanut televisiosignaalien lähetystä koskevien standardien käytöstä 24 päivänä lokakuuta 1995 annetun Euroopan parlamentin ja neuvoston direktiivin 95/47/EY mukaisia jäsenyysvelvoitteitaan, koska se ei ole antanut kyseisen direktiivin noudattamisen edellyttämiä lakeja, asetuksia ja hallinnollisia määräyksiä eikä ilmoittanut niistä komissiolle.2) Alankomaiden kuningaskunta velvoitetaan korvaamaan oikeudenkäyntikulut.